open-index/open-wikipedia-markdown huggingface dataset:
รายพระนามเจ้าผู้ครองนครลำพูน

ในปี พ.ศ. 2324 ภายหลังจากที่พระเจ้ากาวิละ ขึ้นครองราชย์เป็นพระเจ้านครเชียงใหม่ ขณะนั้นนครลำพูนยังคงเป็นเมืองร้าง ไม่มีผู้คนอาศัยอยู่ ความทราบถึงพระบาทสมเด็จพระพุทธเลิศหล้านภาลัย ในปี พ.ศ. 2357 จึงได้ทรงพระกรุณาโปรดเกล้าฯ สถาปนาพระยาคำฟั่น พระอนุชาในพระเจ้ากาวิละไปสร้างนครลำพูนขึ้นใหม่ และครองราชย์เป็น**พระยานครลำพูนไชย** เป็นพระยานครลำพูนองค์แรก นับแต่ พ.ศ. 2357 จนถึง พ.ศ. 2475 (การเปลี่ยนแปลงการปกครอง) นครลำพูนมีเจ้าหลวงครองนคร จำนวน 10 พระองค์  ได้แก่

## ประวัติ

ในปี พ.ศ. 2357 ในรัชสมัย พระบาทสมเด็จพระพุทธเลิศหล้านภาลัย พระมหากษัตริย์ไทย รัชกาลที่ 2 แห่งราชวงศ์จักรี ทรงมีพระราชดำริห์ปฤกษาด้วยท่านอรรคมหาเสนาบดีว่า เมืองลำพูนไชย ยังร้างว่างอยู่ หามีผู้คนรักษาบ้านเมืองไม่ จึงทรงพระกรุณาโปรดเกล้าฯ ตั้งตำแหน่ง เจ้าเมือง, อุปราช, ราชวงษ์ ขึ้นรักษาเมืองลำพูนไชย ให้เป็นเมืองสืบต่อไป จึงทรงพระกรุณาโปรดเกล้าฯ ให้ส่งตราศุภอักษรขึ้นไปหา พระยาเชียงใหม่กาวิละ พระยาราชวงษ์คำฟั่น ให้ลงมาเข้าเฝ้าทูลลอองธุลีพระบาท

ครั้นถึงวันที่ 18 กันยายน พ.ศ. 2357 พระบาทสมเด็จพระพุทธเลิศหล้านภาลัย พระมหากษัตริย์ไทย รัชกาลที่ 2 แห่งราชวงศ์จักรี จึงทรงพระกรุณาโปรดเกล้าฯ ตั้ง **พระยาราชวงษ์คำฟั่นเมืองเชียงใหม่** (พระอนุชาในพระเจ้ากาวิละ) ขึ้นเป็น **"พระยาลำพูนคำฟั่น เจ้าเมืองลำพูนไชย"** ทรงเป็นเจ้าผู้ครองนครลำพูนองค์แรกแห่งราชวงศ์ทิพย์จักร

## รายพระนามเจ้าผู้ครองนครลำพูน

รายพระนามเจ้าผู้ครองนครลำพูน 10 องค์ แห่งราชวงศ์ทิพย์จักร มีรายพระนามตามลำดับ ดังนี้

### รายนามผู้สืบราชสกุลหลังการเปลี่ยนแปลงการปกครอง

## ดูเพิ่ม
* เจ้าผู้ครองนครเชียงใหม่
* เจ้าผู้ครองนครลำปาง

## อ้างอิง

*
ล
ล
หมวดหมู่:เจ้าหลวง
โบฮีเมียนแรปโซดี

**"โบฮีเมียนแรปโซดี"** () เป็นเพลงร็อกอังกฤษของวงควีน เขียนโดยเฟรดดี เมอร์คิวรี ในผลงานอัลบั้มของวงในปี ค.ศ. 1975 ชุด *A Night at the Opera* เป็นเพลงบัลลาดบอกเล่าถึงชีวิตอันแสนเลวร้ายของชายคนหนึ่ง เพลงมีโครงสร้างที่ซับซ้อน เริ่มจากจังหวะช้าไปหาเร็ว มีความเกี่ยวข้องกับดนตรีแรปโซดี มากกว่าดนตรีป็อป ไม่มีการร้องคอรัสในเพลง โดยเพลงแบ่งเป็นสามส่วนหลัก ทั้งท่อนโอเปร่า การร้องอะแคปเปลลา และท่อนโซโลแบบเฮฟวีเมทัล เพลงนี้ได้รับการบันทึกให้เป็นเพลงที่ค่าใช้จ่ายในการบันทึกสูงที่สุดในโลกในขณะนั้น แม้ว่าไม่ทราบจำนวนเงินทั้งหมดที่แน่ชัดก็ตาม

ท่อนโอเปร่าอันโด่งดังในเพลงดังกล่าว ที่ฟังแล้วเหมือนยกวงโอเปร่าทั้งวงมาร้องให้ฟังนั้น อันที่จริงเกิดจากการร้องของสมาชิกเพียงแค่สามคนในวง ที่ร้องแยกกันเป็นหลายๆ แทร็กนับไม่ถ้วน (ว่ากันว่ามีมากถึง 180 แทร็ก) แล้วนำมาอัดทับกันจนกลายเป็นท่อนโอเปร่าท่อนเดียว โดยท่อนโอเปร่าที่ว่านั้นใช้เวลาไปกว่า 70 ชั่วโมงในการทำขึ้นมา ด้วยเหตุนี้เอง เวลาที่ Queen เล่นเพลงนี้ในคอนเสิร์ตถึงท่อนนี้ พวกเขาจึงต้องเปิดจากเทปเอา แล้วหลบไปข้างหลังเวที และต่อมาจึงตัดท่อนนี้ทิ้งไป

เมื่อออกขายเป็นซิงเกิล "โบฮีเมียนแรปโซดี" ประสบความสำเร็จด้านยอดขายอย่างคาดไม่ถึง ติดอันดับ 1 บนยูเคซิงเกิลส์ชาร์ต นาน 9 สัปดาห์ และยังติดอันดับ 1 อีกครั้งในปี ค.ศ. 1991 หลังจากที่เฟรดดี เมอร์คิวรีเสียชีวิต มียอดขายรวม 2,176,000 ชุดและถือเป็นซิงเกิลที่ขายดีที่สุดในสหราชอาณาจักรตลอดกาลที่อันดับ 3 เป็นรองเพียงเพลง "ดูเดโนอิตส์คริสต์มาส?" ของแบนด์เอด และ "แคนเดิลอินเดอะวินด์ 1997" ของเอลตัน จอห์น

ซิงเกิลนี้ยังมีวิดีโอสำหรับประชาสัมพันธ์ซึ่งถือว่าเป็นแบบอย่างใหม่ของมิวสิกวิดีโอ ในช่วงส่งเสริมภาษาภาพของมิวสิกวิดีโอสมัยใหม่ ถึงแม้ว่ากระแสวิจารณ์จะมีทั้งบวกและลบ โดยเฉพาะอย่างยิ่งในอเมริกา "โบฮีเมียนแรปโซดี" ถือว่าเป็นงานชิ้นเอกและเป็นหนึ่งในเพลงที่ยอดเยี่ยมที่สุดตลอดกาล

## อันดับชาร์ต

### ชาร์ตรายสัปดาห์

### ชาร์ตสิ้นปี

### ชาร์ตสิ้นทศวรรษ

### การรับรอง

|-
!scope="row"|United States (RIAA) (physical)
|Gold
|1,000,000^
|-
!scope="row"|United States (RIAA) (digital)
|6× Platinum
|4,445,000

## อ้างอิง




หมวดหมู่:เพลงของควีน
หมวดหมู่:ซิงเกิลในปี พ.ศ. 2518
หมวดหมู่:ซิงเกิลในปี พ.ศ. 2519
หมวดหมู่:ซิงเกิลในปี พ.ศ. 2534
หมวดหมู่:ซิงเกิลในปี พ.ศ. 2535
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
การบาดเจ็บจากแรงกดดัน

**การบาดเจ็บจากแรงกดดัน** () เป็นการบาดเจ็บทางร่างกายที่เกิดกับเนื้อเยื่อ ที่มีสาเหตมาจากความแตกต่างระหว่างแรงกดดันของโพรงอากาศภายในหรือข้างๆร่างกายกับน้ำหรือของเหลวรอบร่างกาย

การบาดเจ็บจากแรงกดดันมักจะเกิดขึ้นกับโพรงอากาศภายในร่างกายเมื่องร่างกายได้รับความเปลี่ยนแปลงทางความกดดันโดยการเคลื่อนย้ายตัวเข้าไปในหรือออกมาจากบริเวณที่มีแรงดันสูงกว่า เช่นระหว่างการดำสกูบา หรือ การดำน้ำ หรือเมื่อเรือบินขึ้นหรือลง หรือในการลดความกดดันโดยไม่ได้รับการควบคุมในถังปรับความกดดัน (pressure vessel)

ความเสียหายเกิดขึ้นกับเนื้อเยื่อรอบโพรงอากาศภายในร่างกายเพราะอากาศหดตัวได้แต่เนื้อเยื่อไม่สามารถหดตัวได้ เมื่อแรงกดดันรอบๆ เพิ่มขึ้น โพรงอากาศภายในร่างกายไม่สามารถต่อต้านความกดดันภายนอกได้ เมื่อความกดดันลดลง แก๊สที่มีแรงกดดันสูงกว่าภายในโพรงอากาศก็จะสร้างความเสียหายให้แก่เนื้อเยื่อถ้าแก๊สถูกขังอยู่ในโพรงอากาศ

## อ้างอิง

หมวดหมู่:วิทยาการบาดเจ็บ
เพนกวินริดเกน

**เพนกวินริดเกน** (; ) เป็นสปีชีส์ของเพนกวินที่สูญพันธุ์ไปแล้วที่เดิมมีถิ่นฐานอยู่ในนิวซีแลนด์ ที่มีความสูงระหว่าง 90 ถึง 100 เซนติเมตร

## อ้างอิง

หมวดหมู่:เพนกวิน
หมวดหมู่:สิ่งมีชีวิตที่สูญพันธุ์ไปแล้ว
หมวดหมู่:นกที่บินไม่ได้ที่สูญพันธุ์ไปแล้ว
โพ

**โพ** (มาจากภาษาสิงหล) () เป็นต้นไม้สปีชีส์หนึ่งของไทรหรือมะเดื่อ เป็นพืชพื้นเมืองของอินเดีย, เนปาล, ศรีลังกา, ตะวันตกเฉียงใต้ของจีน และอินโดจีน เป็นต้นไม้ขนาดใหญ่ผลัดใบในฤดูร้อน สูงได้ถึง 30 เมตร ลำต้นมีเส้นผ่านศูนย์กลางได้ถึง 3 เมตร มีรากพูพอน ตามกิ่งจะไม่มีรากอากาศห้อยลงมา ซึ่งแตกต่างจากไทรชนิดอื่น

ใบมีรูปหัวใจปลายยาว ยาว 10–17 เซนติเมตร กว้าง 8–12 เซนติเมตร ก้านใบยาว 6–10 เซนติเมตร ผลมีขนาดเล็กมีเส้นผ่านศูนย์กลาง 1–1.5 เซนติเมตร สีเขียวเมื่อสุกมีสีม่วง

โพเป็นต้นไม้ที่ได้รับการสักการะในศาสนาพราหมณ์-ฮินดู ศาสนาเชน และพระพุทธศาสนา พระโคตมพุทธเจ้าก็ได้ตรัสรู้เมื่อนั่งอยู่ใต้ต้นโพเช่นกัน โดยต้นโพที่พระโคตมพุทธเจ้าตรัสรู้นั้นชื่อ "ต้นพระศรีมหาโพธิ์" ปัจจุบันยังคงมีชีวิตอยู่ที่ประเทศอินเดีย จึงเชื่อกันว่าโพเป็นสัญลักษณ์แห่งความสุข ความสำเร็จ อายุยืน และความโชคดี และเป็นพันธุ์ไม้มงคลพระราชทานประจำจังหวัดปราจีนบุรี

## ดูเพิ่ม
*ต้นพระศรีมหาโพธิ์

## อ้างอิง

## แหล่งข้อมูลอื่น

* 
* 

หมวดหมู่:ต้นไม้ประจำจังหวัดของไทย
หมวดหมู่:ต้นไม้ในพุทธประวัติ
หมวดหมู่:สกุลโพ
นกดำน้ำไร้ปีก

**นกดำน้ำไร้ปีก** () เป็นเพนกวินในสกุล *Aptenodytes* (จากภาษากรีกโบราณ “a” ที่แปลว่า “ปราศจาก”, “pteno-”/πτηνο ที่แปลว่า “ขน” หรือ “ปีก” และ “dytes”/ “δυτης” ที่แปลว่า “นักดำน้ำ”) ประกอบด้วยเพนกวิน 2 ชนิดที่เรียกรวมกันว่า "เพนกวินใหญ่"  เป็นเพนกวินขนาดใหญ่ที่สุด จำแนกออกได้เป็น 2 ชนิด

นกดำน้ำไร้ปีก หรือเพนกวินใหญ่ เป็นเพนกวินที่พบกระจายพันธุ์ในแถบซีกโลกทางใต้ เช่น มหาสมุทรใต้, ทวีปแอนตาร์กติกา หรือขั้วโลกใต้ 

จากการศึกษาทางสันฐานวิทยาและโมเลกุล พบว่าเพนกวินสกุลนี้เป็นต้นสายพันธุ์ของเพนกวินทั้งหมดในปัจจุบัน โดยถือกำเนิดมานานกว่้า 40 ล้านปีมาแล้ว 

## การจำแนก
* เพนกวินจักรพรรดิ (*Aptenodytes patagonicus*)
* เพนกวินกษัตริย์ (*Aptenodytes forsteri*)
**[[Aptenodytes ridgeni]]* †

## อ้างอิง

## แหล่งข้อมูลอื่น

หมวดหมู่:เพนกวิน
เพนกวินราชา

**เพนกวินราชา** หรือ **เพนกวินกษัตริย์** (; ) เป็นเพนกวินที่ใหญ่เป็นที่สองของเพนกวินที่ใหญ่ที่สุด มีน้ำหนักระหว่าง 11 ถึง 16 กิโลกรัม มีความสูงเกือบ 1 เมตร รองจากเพนกวินจักรพรรดิ เพนกวินราชามีสองชนิดย่อยคือ *A. p. patagonicus* ที่พบในมหาสมุทรแอตแลนติกตอนใต้ และ *A. p. halli* พบที่อื่น 

เป็นเพนกวินที่กินปลาเล็กเป็นอาหารส่วนใหญ่เป็น ปลาโคม และ ปลาหมึก และไม่ค่อยกินเคย หรือ ครัสเตเชียน เช่น สัตว์ในมหาสมุทรใต้อื่น ๆ เมื่อหาอาหารเพนกวินราชาจะดำน้ำลึกกว่า 100 เมตร บางครั้งก็กว่า 200 เมตรซึ่งลึกกว่าเพนกวินอื่น ๆ และหากินออกไปได้ไกลกว่า 3 ไมล์ นอกไปจากเพนกวินจักรพรรดิซึ่งเป็นเพนกวินสกุลเดียวกัน เพนกวินราชาที่หมู่เกาะปรินซ์เอ็ดเวิร์ดนอกจากจะตกเป็นเหยื่อของปลาฉลาม, วาฬเพชฌฆาต แล้ว ยังตกเป็นเหยื่อของแมวน้ำขนสีน้ำตาล อีกด้วย

เพนกวินราชาวางไข่เพียงใบเดียว ฟักบนแผ่นหนังที่ฝ่าตีน พ่อแม่นกจะเลี้ยงลูกเป็นระยะเวลา 10-13 เดือน ลูกนกที่โตแล้วจะมีสีขนเปลี่ยนไป จนครั้งหนึ่งทำให้นักวิทยาศาสตร์เข้าใจผิดว่าเป็นเพนกวินอีกชนิดหนึ่ง เพนกวินที่โตแล้วจะผลัดขนปีละครั้ง โดยขนใหม่จะงอกขึ้นมาทดแทนขนที่หลุดไปทันทีเพื่อป้องกันความหนาวเย็นที่ดำเนินอยู่นานหลายเดือน

มีลูกนกในบริเวณหมู่เกาะซับแอนตาร์กติก และทางตอนเหนือของทวีปแอนตาร์กติกา และเกาะเตียร์ราเดลฟวยโก, เซาธ์จอร์เจีย และเกาะอื่นๆ ในบริเวณเดียวกัน ประชากรของเพนกวินราชาประมาณกันว่ามี 2.23 ล้านคู่และยังคงเพิ่มขึ้น และมีจำนวนประชากรมากที่หมู่เกาะฟอล์กแลนด์

## อ้างอิง

## แหล่งข้อมูลอื่น

* 70South - more info on the King penguin 
* www.pinguins.info: A lot of information about all penguin species
* King penguins from the International Penguin Conservation Web Site
* King Penguins from the Animal Diversity Web
* Penguins in the Falklands 
* King Penguin videos, photos & sounds  on the Internet Bird Collection
* Audio Recording and Photos of King Penguins
* Penguin World: King penguin
* See also the famous art-project ''Penguins - Traveling the World'' - Photographs by Willy Puchner
* 

หมวดหมู่:เพนกวิน
หมวดหมู่:นกที่บินไม่ได้
โนริโกะ เซ็งเงะ

**โนริโกะ เซ็งเงะ** () พระนามเดิม **เจ้าหญิงโนริโกะแห่งทากามาโดะ** (; ประสูติ 22 กรกฎาคม พ.ศ. 2531) เป็นพระธิดาพระองค์กลางในเจ้าชายโนริฮิโตะ ทากามาโดะโนะมิยะ และเจ้าหญิงฮิซาโกะ พระชายาฯ ภายหลังได้ทรงลาออกจากฐานันดรศักดิ์แห่งพระราชวงศ์เพื่อเสกสมรสกับคุนิมาโระ เซ็งเงะ

## พระประวัติ
โนริโกะมีพระนามเดิมว่า เจ้าหญิงโนริโกะแห่งทากามาโดะ เป็นพระธิดาพระองค์กลางในเจ้าชายโนริฮิโตะ ทากามาโดะโนะมิยะ และ เจ้าหญิงฮิซาโกะ พระชายาฯ  นอกจากนี้พระองค์ยังมีพระพี่น้องอีกสองพระองค์ คือ เจ้าหญิงสึงูโกะ และอายาโกะ โมริยะ

เจ้าหญิงโนริโกะเข้ารับการศึกษาระดับปฐมวัยจนจบมัธยมศึกษาจากโรงเรียนกากูชูอิง และทรงศึกษาต่อสาขาจิตวิทยา คณะอักษรศาสตร์ มหาวิทยาลัยกากูชูอิง ในเดือนเมษายน พ.ศ. 2550 โดยพระองค์ตั้งพระทัยที่จะปฏิบัติตามการเรียนในจิตวิทยาคลินิก

ในเดือนกรกฎาคม พ.ศ. 2551 พระองค์เข้าร่วมประกอบพระกรณียกิจร่วมกับพระบรมวงศานุวงศ์พระองค์อื่น ๆ โดยเฉพาะกับพระชนนี และประกอบพระกรณียกิจสม่ำเสมอ ต่อมาวันที่ 20 มีนาคม พ.ศ. 2554 ทรงสำเร็จการศึกษาปริญญาศิลปศาสตรบัณฑิตจิตวิทยา มหาวิทยาลัยกากูชูอิง

## เสกสมรส
เจ้าหญิงโนริโกะทรงพบกับคูนิมาโระ เซ็งเงะ บุตรชายของทากามาซะ เซ็งเงะ เจ้าอาวาสแห่งศาลเจ้าอิซุโมะในจังหวัดชิมาเนะที่ดูแลศาลเจ้านี้มาหลายชั่วอายุคน เมื่อครั้งตามเสด็จเจ้าหญิงฮิซาโกะไปสักการะศาลเจ้าดังกล่าว เมื่อปี พ.ศ. 2550 ทั้งคู่ได้มีการติดต่อกันเรื่อยมา จนนำมาสู่การได้หมั้นหมายกับนายเซ็งเงะ วัย 41 ปี เมื่อวันที่ 27 พฤษภาคม พ.ศ. 2557 ก่อนทั้งคู่จะเสกสมรสกันเมื่อวันที่ 5 ตุลาคมปีเดียวกันนั้น ณ ศาลเจ้าแห่งนั้น ระหว่างพิธีเสกสมรสพระองค์ทรงฉลองพระองค์สำหรับเสกสมรสโบราณที่เจ้าหญิงยูริโกะ พระอัยยิกาฝ่ายพระชนก ทรงตกทอดมาจากสมเด็จพระจักรพรรดินีเทเม 

ทั้งนี้ตระกูลของคูนิมาโระ เซ็งเงะ เคยตกทอดตำแหน่งคาโซกุ (เทียบชั้นบารอนของตะวันตก) มาเนิ่นนานก่อนถูกยกเลิกในปี พ.ศ. 2490 โดยเจ้าหญิงโนริโกะกับคุนิมาโระเป็นญาติกันสองชั้น มีบรรพบุรุษคนเดียวกันคือมิชิตากะ คูโจ พระชนกในจักรพรรดินีเทเม (พระนามเดิม ซาดาโกะ คูโจ) พระปัยยิกาของเจ้าหญิง และทวดของคูนิมาโระเมื่อนับจากป้า นอกจากนี้ทั้งสองยังเป็นลูกพี่ลูกน้องกันห้าชั้นเมื่อนับจากทาดายาซุ นากายามะ พระอัยกาของจักรพรรดิเมจิ 

เจ้าหญิงโนริโกะจำต้องทรงสละฐานันดรศักดิ์ตามกฎมณเฑียรบาลของญี่ปุ่น และเปลี่ยนพระนามเป็นสามัญชนเป็น "โนริโกะ เซ็งเงะ" หลังจากการจดทะเบียนสมรส และมีงานเลี้ยงฉลองเสกสมรสเป็นการส่วนพระองค์เมื่อวันที่ 6 ตุลาคม พ.ศ. 2557 ณ โรงแรมอิชิฮะตะ เมืองมัตสึเอะ จังหวัดชิมาเนะ มีผู้ร่วมงาน 280 คน ที่มีเฉพาะพระญาติและพระสหายร่วมสถานศึกษา และเลี้ยงฉลองเสกสมรสอีกครั้งในวันที่ 8 ตุลาคมปีเดียวกัน โดยมีพระบรมวงศานุวงศ์ญี่ปุ่นเข้าร่วมในการนี้ โนริโกะถือเป็นเจ้านายพระองค์ที่ 7 ของราชวงศ์ญี่ปุ่นที่ลาออกจากฐานันดรศักดิ์ต่อจากซายาโกะ คูโรดะ พระราชธิดาในสมเด็จพระจักรพรรดิอากิฮิโตะเมื่อปี พ.ศ. 2548 โดยรัฐบาลได้มอบบำเหน็จเป็นเงิน 106.75 ล้านเยนให้แก่อดีตเจ้าหญิงด้วย

## พระเกียรติยศ
### พระอิสริยยศ
* 22 กรกฎาคม พ.ศ. 2531 — 5 ตุลาคม พ.ศ. 2557 : เจ้าหญิงโนริโกะแห่งทากามาโดะ
* 5 ตุลาคม พ.ศ. 2557 —  ปัจจุบัน : โนริโกะ เซ็งเงะ

### เครื่องราชอิสริยาภรณ์
* เครื่องราชอิสริยาภรณ์รัตนมงกุฎ ชั้นที่ 2

## ลำดับสาแหรก



## อ้างอิง

## แหล่งข้อมูลอื่น
* 

หมวดหมู่:อดีตเจ้าหญิงญี่ปุ่น
สาโรจน์ ชวนะวิรัช

**สาโรจน์ ชวนะวิรัช** (11 พฤษภาคม พ.ศ. 2485 – 5 กุมภาพันธ์ พ.ศ. 2567) เป็นนักการทูตชาวไทย เคยดำรงตำแหน่งสำคัญ ๆ เช่น รัฐมนตรีว่าการกระทรวงการต่างประเทศ ในรัฐบาลของสมัคร สุนทรเวช เป็นรัฐมนตรีที่มีระยะเวลาอยู่ในตำแหน่งสั้นที่สุด ก่อนจะพ้นจากตำแหน่งพร้อมกับคณะรัฐมนตรีทั้งคณะ ในอีก 2 วันถัดจากวันรับตำแหน่ง ปลัดกระทรวงการต่างประเทศ เอกอัครราชทูตไทยประจำสิงคโปร์ ฝรั่งเศส และแอลจีเรีย

## ประวัติ
สาโรจน์ ชวนะวิรัช เกิดเมื่อวันที่ 11 พฤษภาคม พ.ศ. 2485 จบการศึกษาปริญญาตรี และปริญญาโท สาขารัฐศาสตร์ จากมหาวิทยาลัยแคลิฟอร์เนีย ลอสแอนเจลิส ประเทศสหรัฐอเมริกา และผ่านการศึกษาอบรมจากวิทยาลัยป้องกันราชอาณาจักร รุ่นปี พ.ศ. 2531

## การทำงาน
สาโรจน์ ชวนะวิรัช เริ่มรับราชการเป็นเจ้าหน้าที่การทูต ระดับ 4 ประจำกองพิธีการ กรมพิธีการทูต เมื่อปี พ.ศ. 2510 และมีความเจริญเติบโตในหน้าที่การงานมาตามลำดับ กระทั่งในปี พ.ศ. 2524 ได้รับแต่งตั้งเป็นอธิบดีกรมองค์การระหว่างประเทศ จากนั้นในปี พ.ศ. 2526 ได้รับแต่งตั้งเป็นเอกอัครราชทูตไทย ประจำสิงคโปร์ และได้รับแต่งตั้งให้ดำรงตำแหน่งอธิบดีกรมต่าง ๆ รวมทั้งกรมการเมือง จากนั้นขึ้นเป็นรองปลัดกระทรวง และจนกระทั่งในปี พ.ศ. 2539 ได้รับแต่งตั้งเป็นปลัดกระทรวงการต่างประเทศ จนครบระยะเวลา 4 ปี จึงได้รับแต่งตั้งเป็นเอกอัครราชทูตวิสามัญผู้มีอำนาจเต็มประจำสาธารณรัฐฝรั่งเศส และเกษียณอายุราชการในปี พ.ศ. 2545

สาโรจน์ ชวนะวิรัช ได้รับพระบรมราชโองการโปรดเกล้าฯ ให้ดำรงตำแหน่งรัฐมนตรีว่าการกระทรวงการต่างประเทศ เมื่อวันที่ 7 กันยายน พ.ศ. 2551 แต่ยังไม่ทันได้ปฏิบัติหน้าที่ก็ต้องพ้นจากตำแหน่งความเป็นรัฐมนตรี เนื่องจากคณะรัฐมนตรีพ้นจากตำแหน่งตามคำวินิจฉัยของศาลรัฐธรรมนูญให้นายกรัฐมนตรี (นายสมัคร สุนทรเวช) พ้นจากตำแหน่ง ในวันที่ 9 กันยายน พ.ศ. 2551 รวมระยะเวลาที่ดำรงตำแหน่งเพียง 2 วัน

## เครื่องราชอิสริยาภรณ์
สาโรจน์ ชวนะวิรัช ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้

### เครื่องราชอิสริยาภรณ์ไทย

### เครื่องราชอิสริยาภรณ์ต่างประเทศ
*  :
** พ.ศ. 2515 – 80px เครื่องราชอิสริยาภรณ์จักรวรรดิบริติช ชั้นที่ 5 เบญจมาภรณ์ **(MBE)**
** พ.ศ. 2539 – 80px เครื่องราชอิสริยาภรณ์นักบุญไมเคิลและจอร์จ ชั้นที่ 1 ประถมาภรณ์
*  :
** พ.ศ. 2530 – 80px เครื่องราชอิสริยาภรณ์อิซเบลลาชาวคาทอลิก ชั้นที่ 2 ทุติยาภรณ์แห่งสมาชิก
*  :
** พ.ศ. 2534 – 80px เครื่องราชอิสริยาภรณ์มงคลรัตน์ ชั้นที่ 2
*  :
** พ.ศ. 2546 – 80px เครื่องอิสริยาภรณ์กิตติคุณแห่งชาติ ชั้นที่ 2 ทวีติยาภรณ์

## อ้างอิง

หมวดหมู่:ข้าราชการพลเรือนชาวไทย
หมวดหมู่:นักการทูตชาวไทย
หมวดหมู่:รัฐมนตรีว่าการกระทรวงการต่างประเทศไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ปลัดกระทรวงการต่างประเทศไทย
อาเดลีแลนด์

**อาเดลีแลนด์** ( หรือ ) หรือ **แตร์อาเดลี** () เป็นส่วนหนึ่งของฝั่งทวีปแอนตาร์กติการะหว่าง  136° E (ไม่ไกลจากแหลมปูร์กัวปาที่พิกัด ) และ 142° E (ไม่ไกลจากแหลมแอลเดนที่พิกัด ) ที่มีชายฝั่งทะเลยาว 350 กิโลเมตรและลึกเข้าอีก 2,600 กิโลเมตรยังศูนย์กลางที่ขั้วโลกใต้ อาเดลีเป็นหนึ่งในห้าเขตของดินแดนตอนใต้และแอนตาร์กติกาของฝรั่งเศส พื้นที่ 432,000 ตารางกิโลเมตรของอาเดลีแลนด์ส่วนใหญ่ถูกปกคลุมด้วยน้ำแข็ง

ตั้งแต่วันที่ 12 มกราคม ค.ศ. 1956 ฝรั่งเศสก็ได้ก่อตั้งสถานีค้นคว้าทางวิทยาศาสตร์อย่างถาวรที่ดำเนินงานโดยชาวฝรั่งเศสที่สถานีดูมง ดูร์วีลที่พิกัด  โดยมีนักวิชาการ 33 คนระหว่างฤดูหนาว และเพิ่มจำนวนขึ้นเป็น 78 คนระหว่างฤดูร้อน สถานีแรกสร้างขึ้นที่ปอร์มาร์แตงเมื่อวันที่ 9 เมษายน ค.ศ. 1950 ที่พิกัด  แต่ถูกเพลิงไหม้เมื่อคืนวันที่ 22 ถึง 23 มกราคม ค.ศ. 1952

## อ้างอิง

## ดูเพิ่ม
* ดินแดนโพ้นทะเลฝรั่งเศส 

## แหล่งข้อมูลอื่น

หมวดหมู่:อาณานิคมโพ้นทะเลของประเทศฝรั่งเศส
หมวดหมู่:ทวีปแอนตาร์กติกา
หมวดหมู่:การอ้างสิทธิเหนือดินแดนในแอนตาร์กติกา
คริสโตเฟอร์ แลมเบิร์ท

**คริสโตฟ กีย์ เดนีส์ ลองแบรต์** หรือ **คริสโตเฟอร์ แลมเบิร์ท** นักแสดงชาวฝรั่งเศสที่เกิดในสหรัฐอเมริกา มีชื่อเสียงเป็นที่รู้จักจากบท "คอนเนอร์ แม็คลีออด" จากภาพยนตร์แอ็คชั่นแฟนตาซี *Highlander* ในปี 1986 ที่ประสบความสำเร็จจนมีการสร้างภาคต่ออีก 3 ภาค และภาพยนตร์ซีรีส์อีก 6 ฤดูกาล 119 ตอน  นอกนั้นยังแสดงบทนำในภาพยนตร์ *[[Mortal Kombat]]* (1995) ที่สร้างจากเนื้อเรื่องในเกมส์คอมพิวเตอร์ และในภาพยนตร์ภาคต่อ *Mortal Kombat: Devastation* ที่จะออกฉายในปี 2010

คริสโตเฟอร์ แลมเบิร์ทเกิดที่นิวยอร์ก สหรัฐอเมริกา บิดาเป็นนักการทูตฝรั่งเศสประจำองค์การสหประชาชาติ เขาเติบโตในเจนีวา สวิตเซอร์แลนด์ หลังจากครอบครัวย้ายมาอยู่ที่นี่เมื่อเขาอายุได้ 2 ปี ผลงานแสดงที่สร้างชื่อให้เขา คือบททาร์ซาน ในภาพยนตร์เรื่อง *Greystoke - The Legend of Tarzan, Lord of the Apes* ในปี ค.ศ. 1984 กำกับโดยฮิวจ์ ฮัดสัน ตามด้วย *Highlander* ซึ่งทำให้เขาเป็นตัวเลือกแรกของจอห์น เกล็น ผู้กำกับภาพยนตร์เจมส์ บอนด์เรื่องใหม่ ให้มารับบทแทนโรเจอร์ มัวร์ ใน *[[The Living Daylights]]* ในปี 1987 แต่เนื่องจากการพูดภาษาอังกฤษสำเนียงฝรั่งเศส ทำให้บทนี้ตกเป็นของทิโมธี ดาลตันแทน

แลมเบิร์ทเคยได้รับรางวัลซีซาร์ จากภาพยนตร์เรื่อง *Subway* ในปี 1986 กำกับโดยลุค เบซอง 

## อ้างอิง

## แหล่งข้อมูลอื่น
* เว็บทางการ  
* 

หมวดหมู่:นักแสดงฝรั่งเศส
หมวดหมู่:บุคคลจากนครนิวยอร์ก
หมวดหมู่:บุคคลจากเจนีวา
ธารน้ำแข็งเทย์เลอร์

thumb|right|260px|ภาพถ่ายทางอากาศของธารน้ำแข็งเทย์เลอร์
**ธารน้ำแข็งเทย์เลอร์** () เป็นธารน้ำแข็งในทวีปแอนตาร์กติกาที่มีความยาวราว 54 กิโลเมตรที่ไหลจากที่ราบสูงของวิกตอเรียแลนด์ไปยังปลายด้านตะวันตกของหุบเขาเทย์เลอร์ทางตอนเหนือของเนินคูครีและทางตอนใต้ของเทือกเขาแอสการ์ด ตอนกลางของธารน้ำแข็งทางตอนเหนือจรดอินแลนด์ฟอตส์และทางตอนใต้เป็นหุบเขาบีคอน

หมวดหมู่:ทวีปแอนตาร์กติกา
หมวดหมู่:ธารน้ำแข็ง
สคัวขั้วโลกใต้

**นกสคัวขั้วโลกใต้** () เป็นนกทะเลขนาดใหญ่ของนกสคัวตระกูล สคัวสปีชีส์นี้และสคัวขนาดใหญ่ทางซีกโลกใต้และนกเกรตสคัวบางครั้งก็จัดอยู่ในสกุล *Catharacta*

นกสคัวขั้วโลกใต้มีความยาว 53 เซนติเมตร ผสมพันธุ์บนฝั่งทะเลของทวีปแอนตาร์กติกา มักจะวางไข่สองใบในเดือนพฤศจิกายนถึงเดือนธ้นวาคม นกสคัวขั้วโลกใต้ก็เช่นเดียวกับสคัวตระกูลอื่นที่จะบินตรงไปที่หัวของมนุษย์หรือผู้ที่พยายามเข้าใกล้รัง  สคัวเป็นนกประเภทย้ายถิ่นฐาน ฤูดูหนาวจะอยู่ในทะเลในมหาสมุทรแปซิฟิก มหาสมุทรอินเดีย และ  มหาสมุทรแอตแลนติก ทางตะวันออกของมหาสมุทรแอตแลนติกจะเป็นนกเกรตสคัวแทนที่

ส่วนใหญ่นกสคัวขั้วโลกใต้จะบริโภคปลาที่ได้มาจากการขโมยจากนกนางนวล, tern และแม้แต่ gannetจับได้  บางครั้งอาจจะเข้าโจมตีและสังหารนกทะเลด้วยกัน และบางครั้งก็จะกินอาหารเหลือ และ It will also directly attack and kill other seabirds. It also eats scraps and ซากสัตว์ (Carrion)

## อ้างอิง

*  Database entry includes justification for why this species is of least concern
* "National Geographic"  *Field Guide to the Birds of North* *America* ISBN 0-7922-6877-6
** Seabirds* by Peter Harrison, ISBN 0-7470-1410-8

## แหล่งข้อมูลอื่น
*Antarctic bird information and images
*South Polar Skua (Catharacta maccormicki) videos and photos at the Internet Bird Collection

หมวดหมู่:สัตว์ปีก
หมวดหมู่:นกทะเล
กลูคากอน

thumb|right|260px|PDB rendering based on 1d0r
**กลูคากอน** () คือฮอร์โมนสำคัญที่เกี่ยวข้องกับการเผาผลาญคาร์โบไฮเดรต กลูคากอนผลิตโดยตับอ่อนและจะถูกปล่อยเมื่อระดับน้ำตาลในกระแสเลือดลดระดับต่ำกว่าปกติ เป็นผลให้ตับเปลี่ยนไกลโคเจนที่สะสมไว้เป็นกลูโคสและปล่อยเข้าสู่กระแสเลือด เพื่อเพิ่มระดับน้ำตาลในกระแสเลือด ป้องกันร่างกายจากภาวะน้ำตาลในเส้นเลือดต่ำ (hypoglycemia) การปล่อยกลูคากอนจึงตรงข้ามกับอินซูลินที่บอกให้เซลล์ในร่างกายดึงกลูโคสจากเลือด แต่กลูคากอนสามารถกระตุ้นการปล่อยอินซูลินได้ด้วย ดังนั้นกลูโคสในกระแสเลือดจึงสามารถถูกดึงไปใช้โดยเนื้อเยื่อที่ต้องพึ่งอินซูลิน

หมวดหมู่:เมแทบอลิซึม
หมวดหมู่:วิทยาตับ
การทำลายถิ่นฐานธรรมชาติ

thumb|right|280px|การเผาป่าเพื่อใช้เนื้อที่ในการเกษตรในเม็กซิโก
**การทำลายถิ่นฐานธรรมชาติ** () หมายถึงกระบวนการที่ถิ่นฐานธรรมชาติถูกทำให้กลายเป็นถิ่นฐานที่ไม่อาจจะสนับสนุนหรือไม่อาจจะใช้ในการการดำรงชีวิตของสปีชีส์ที่เคยดำรงชีวิต ณ ถิ่นฐานนั้นแต่เดิมได้ กระบวนการดังว่านี้เป็นการกำจัดโดยการทำให้ต้องเคลื่อนย้ายหรือทำลายสิ่งที่มีชีวิตจากถิ่นฐานที่เดิมเคยดำรงชีวิตอยู่ ซึ่งเป็นการลดความหลาหลายของชีวภาพ (biodiversity) การทำลายถิ่นฐานธรรมชาติโดยมนุษย์ส่วนใหญ่เป็นการทำเพื่อการขยายตัวทางเกษตรกรรม, การขยายตัวทางอุตสาหกรรม และ การขยายตัวของเมือง กิจการอื่นที่ทำลายถิ่นฐานธรรมชาติก็ได้แก่การทำเหมือง การขุดลอกคลองและพื้นที่ชุ่มน้ำ และ การถางป่า

การทำลายถิ่นฐานธรรมชาติเป็นสาเหตุลำดับหนึ่งในการสร้างการสูญพันธุ์ให้แก่สปีชีส์ต่าง ๆ ทั่วโลก ที่เป็นปัจจัยสำคัญต่อความเปลี่ยนแปลงที่มีต่อการวิวัฒนาการ และการอนุรักษ์ชีวภาพ สาเหตุอื่น ๆ ที่มีผลต่อการทำลายสปีชีส์ ได้แก่ การสร้างความแตกแยกแก่ถิ่นฐานธรรมชาติ (habitat fragmentation), ความเปลี่ยนแปลงทางธรณีวิทยา, ความเปลี่ยนแปลงทางสภาวะอากาศ, การรุกรานของสปีชีส์อื่น, ความเปลี่ยนแปลงของอาหารในสิ่งแวดล้อม

คำอื่นที่มีความหมายใกล้เคียงกันที่ใช้ก็ได้แก่ “การสูญเสียถิ่นฐานธรรมชาติ” (loss of habitat) หรือ “การลดบริเวณถิ่นฐานธรรมชาติ” (habitat reduction) ที่มีความหมายที่กว้างออกไปที่รวมทั้งการสูญเสียถิ่นฐานที่เกิดจากปัจจัยอื่น ๆ เช่น จาก น้ำเสีย และ noise pollution

## อ้างอิง

หมวดหมู่:สิ่งแวดล้อม
รัฐบัญญัติสิ่งมีชีวิตใกล้สูญพันธุ์

[thumb|right|260px|[นกกระเรียนกู่]]
**รัฐบัญญัติสิ่งมีชีวิตใกล้สูญพันธุ์** () (7 U.S.C. § 136 และ 16 U.S.C. § 1531 et seq., ESA) คือรัฐบัญญัติที่เกี่ยวกับกฎหมายสิ่งแวดล้อมของสหรัฐอเมริกาหลายฉบับที่ได้รับการอนุมัติโดยรัฐสภาแห่งสหรัฐอเมริกาในคริสต์ศตวรรษที่ 1970 วัตถุประสงค์ของกฎหมายฉบับนี้เพื่อการพิทักษ์สิ่งมีชีวิตใกล้สูญพันธุ์ให้พ้นจากการสูญพันธุ์โดยสิ้นเชิงซึ่งเป็น “ผลสะท้อนอันเกิดจากความเจริญเติบโตทางเศรษฐกิจ และการพัฒนาอันปราศจากความคำนึงอันพอเพียง และ การอนุรักษ์ของสถานที่อยู่อาศัยของสิ่งมีชีวิต”

สาระสำคัญของรัฐบัญญัติว่าด้วยการพิทักษ์สัตว์ที่เสี่ยงต่อการสูญพันธุ์: 

::1-มอบอำนาจในการกำหนดรายชื่อสปีชีส์ที่ถือว่ามีอันตรายจาก หรือเสี่ยงต่อการสูญพันธุ์;
::2-ห้ามการยึด การเป็นเจ้าของ, การขาย และการขนย้ายสัตว์ที่เสี่ยงต่อการสูญพันธุ์โดยมิได้รับการอนุญาต;
::3-มอบอำนาจในการซื้อหาที่ดินสำหรับการพิทักษ์สัตว์ที่ได้รับการระบุในรายการ โดยการใช้ทุนอนุรักษ์ที่ดินและผืนน้ำ;
::4-มอบอำนาจในการก่อตั้งความตกลงความร่วมมือระหว่างกัน และ ทุนช่วยเหลือต่อรัฐในการก่อตั้งและบำรุงรักษาโครงการที่เพียงพอต่อสำหรับการพิทักษ์สัตว์ป่าและพืชที่เสี่ยงต่อการสูญพันธุ์;
::5-มอบอำนาจในการกำหนดบทลงโทษทางแพ่งและทางอาญาต่อผู้ล่วงละเมิดรัฐบัญญัติ; และ
::6-มอบอำนาจในการให้รางวัลแก่ผู้ที่ให้ข้อมูลที่นำไปสู่การจับกุมและการลงโทษผู้ที่ละเมิดรัฐบัญญัติที่กำหนดภายใต้รัฐบัญญัตินี้

## อ้างอิง

หมวดหมู่:กฎหมายสิ่งแวดล้อม
หมวดหมู่:กฎหมายสหรัฐ
หมวดหมู่:องค์การบริหารปลาและสัตว์ป่าแห่งสหรัฐ
คลองบางกอกน้อย

[thumb|คลองบางกอกน้อย ทิวทัศน์จาก[รถไฟฟ้ามหานคร สายเฉลิมรัชมงคล]]
thumb|คลองบางกอกน้อยช่วงที่ไหลผ่านวัดศรีสุดาราม มองไปทางด้านทิศตะวันตก
[thumb|right|คลองบางกอกน้อย เกิดจากการขุดคลองลัด[แม่น้ำเจ้าพระยาในช่วงที่ ๑ ในรัชสมัยสมเด็จพระไชยราชาธิราชแห่งกรุงศรีอยุธยา ซึ่งทำให้แม่น้ำเจ้าพระยาไหลเปลี่ยนทิศทางเป็นอย่างที่เห็นในปัจจุบัน]]

**คลองบางกอกน้อย** ตั้งอยู่ในกรุงเทพมหานครและจังหวัดนนทบุรี เดิมเคยเป็นส่วนหนึ่งของแม่น้ำเจ้าพระยา จนกระทั่งรัชสมัยสมเด็จพระไชยราชาธิราชแห่งกรุงศรีอยุธยา (พ.ศ. 2077–2089) ได้โปรดเกล้าฯ ให้ขุดคลองลัดแม่น้ำขึ้นจากปากคลองบางกอกน้อยไปยังปากคลองบางกอกใหญ่ ซึ่งกล่าวกันว่าช่วยย่นระยะทางได้ถึง 1 วัน  ต่อมากระแสน้ำส่วนใหญ่ได้ไหลเข้าสู่คลองลัดทำให้คลองกว้างขึ้นเรื่อย ๆ กลายเป็นแม่น้ำเจ้าพระยาสายใหม่ ส่วนแม่น้ำสายเดิมแคบลงกลายเป็นคลองบางกอกน้อย คลองชักพระ และคลองบางกอกใหญ่แทน

คลองบางกอกน้อยเริ่มต้นตั้งแต่แม่น้ำเจ้าพระยาทางเหนือของสถานีรถไฟธนบุรี ไหลขึ้นไปบรรจบคลองชักพระ (คลองบางขุนศรี) และคลองลัดบางกรวย ตรงข้ามวัดสุวรรณคีรี มีความกว้างมากถึง 40 เมตร และยาว 3.3 กิโลเมตร  คณะรัฐมนตรีมีมติให้คลองบางกอกน้อยเป็นคลองสำคัญซึ่งจะต้องอนุรักษ์ไว้ เมื่อวันที่ 13 มิถุนายน พ.ศ. 2510 ในปัจจุบันช่วงคลองลัดบางกรวย (หมายเลข ๒ ในภาพ) ถือว่าเป็นส่วนหนึ่งคลองบางกอกน้อยไปด้วย รวมถึงคลองอ้อมนนท์ (ช่วงตั้งแต่คลองบางกรวยถึงคลองบางใหญ่) ก็เรียกกันทั่วไปว่าคลองบางกอกน้อยเช่นกัน

ปัจจุบัน คลองบางกอกน้อยใช้ในการคมนาคม สัญจร ทัศนาจร ท่องเที่ยว ใช้ขนส่งสินค้า ใช้เล่นกีฬาทางน้ำ ใช้อาบน้ำ ใช้ล้างภาชนะ ใช้ระบายน้ำ และยังเป็นเส้นทางชักพระของวัดนางชีโชติการามซึ่งมีขึ้นในวันแรม 2 ค่ำ เดือน 12 ของทุกปี โดยชักแห่ไปทางน้ำ ผ่านคลองชักพระ คลองบางกอกน้อย แล้ววกลงมาตามแม่น้ำเจ้าพระยา เข้าคลองบางกอกใหญ่ กลับไปยังวัดนางชีตามเดิม

## สถานที่สำคัญริมคลองบางกอกน้อย
* วัดโตนด
* วัดบางระโหง
* วัดขวัญเมือง
* วัดบางรักน้อย
* วัดประชารังสรรค์
* สวนเชิงเกษตรบางรักน้อย
* วัดบางรักใหญ่
* วัดสวนแก้ว
* วัดโมลี
* วัดมะเดื่อ
* วัดศรีราษฎร์
* วัดเสาธงหิน
* วัดราษฎร์ประคองธรรม
* วัดพิกุลเงิน
* วัดอัมพวัน
* วัดบางม่วง
* วัดปรางค์หลวง
* วัดยุคันธราวาส
* วัดโบสถ์บน
* วัดโพธิ์เอน
* วัดอุทยาน
* วัดบางไกรนอก
* วัดไทยเจริญ
* วัดปราสาท
* วัดแก้วฟ้า
* วัดบางอ้อยช้าง
* วัดโพธิ์บางโอ
* วัดท่าบางสีทอง
* วัดโตนด
* วัดชลอ
* วัดเกดประยงค์เล็กตั้งตรงจิตร
* วัดน้อยใน
* วัดพิกุลทอง
* วัดไก่เตี้ย
* วัดสุวรรณคีรี
* วัดภาวนาภิรตาราม
* วัดนายโรง
* วัดใหม่ยายแป้น
* วัดสุวรรณาราม
* วัดศรีสุดาราม
* พิพิธภัณฑ์เรือพระราชพิธี

## อ้างอิง

## แหล่งข้อมูลอื่น

บางกอกน้อย
บางกอกน้อย
บางกอกน้อย
บางกอกน้อย
หมวดหมู่:โบราณสถานในเขตบางกอกน้อย
อาณาจักรรวมชิลลา

**อาณาจักรรวมชิลลา** () เป็นชื่อที่มักใช้กับ อาณาจักรชิลลา ของเกาหลี หนึ่งใน สามราชอาณาจักรเกาหลี หลังจากที่ได้พิชิต อาณาจักรแพ็กเจ และ อาณาจักรโคกูรยอ ในศตวรรษที่ 7 ได้รวมพื้นที่ภาคกลางและภาคใต้ของ คาบสมุทรเกาหลี ไว้เป็นหนึ่งเดียว

ในปี ค.ศ. 660 พระเจ้ามุนมู ได้บัญชาให้กองทัพของพระองค์โจมตี แพ็กเจ ขุนพล คิม ยูชิน ซึ่งได้รับความช่วยเหลือจากกองทัพถัง เอาชนะขุนพล คเยแบ็ก และพิชิตแพ็กเจ ในปี ค.ศ. 661 พระองค์ย้ายไป โคกูรยอ แต่ถูกขับไล่ พระเจ้ามุนมูเป็นกษัตริย์องค์แรกที่มองว่าคาบสมุทรเกาหลีควรเป็นหนึ่งเดียวหลังจากการล่มสลายของ โชซ็อนโบราณ ด้วยเหตุนี้อาณาจักรชิลลาหลังปี ค.ศ. 668 จึงถูกเรียกว่า **อาณาจักรรวมชิลลา** อาณาจักรรวมชิลลากินเวลา 267 ปีจนกระทั่งภายใต้ พระเจ้าคยองซุน จึงเสียแก่ โครยอ ในปี ค.ศ. 935

ในช่วงรุ่งเรือง ประเทศได้แข่งขันกับ อาณาจักรบัลแฮ อาณาจักรโคกูรยอ-โมเฮ ทางเหนือเพื่ออำนาจสูงสุดในภูมิภาค ตลอดเวลาที่ดำรงอยู่ อาณาจักรรวมชิลลา ถูกรบกวนด้วยอุบายและความวุ่นวายทางการเมืองในดินแดนทางเหนือที่เพิ่งถูกยึดครองซึ่งเกิดจากกลุ่มกบฏใน แพ็กเจ และ โคกูรยอ ซึ่งนำไปสู่ยุค สามอาณาจักรหลัง ในช่วงปลายศตวรรษที่ 9

คยองจูยังคงเป็นเมืองหลวงของชิลลาตลอดการดำรงอยู่ของราชวงศ์ ซึ่งแสดงให้เห็นถึงพลังของระบบราชการที่ใช้ในซิลลา โดยใช้ระบบ "Bone Clan Class" กลุ่มคนที่มีอำนาจกลุ่มเล็กๆ ('Bone Class') สามารถปกครองผู้คนจำนวนมากได้ เพื่อรักษากฎข้อนี้ไว้กับผู้คนจำนวนมากเป็นระยะเวลานาน รัฐบาลต้องรักษาความสามัคคีของระบบกระดูก

แม้จะมีความไม่มั่นคงทางการเมือง แต่ อาณาจักรรวมชิลลา ก็เป็นประเทศที่เจริญรุ่งเรือง และเมืองหลวง ซอราโบล (ปัจจุบันคือคยองจู) เป็นเมืองที่ใหญ่เป็นอันดับสี่ของโลกในขณะนั้น ด้วยความสัมพันธ์ที่ใกล้ชิดกับ ราชวงศ์ถัง พุทธศาสนา และ ลัทธิขงจื๊อ จึงกลายเป็นอุดมการณ์ทางปรัชญาหลักของชนชั้นสูงตลอดจนเสาหลักของสถาปัตยกรรมและวิจิตรศิลป์ในยุคนั้น กษัตริย์องค์สุดท้ายคือ พระเจ้าคยองซุน ปกครองรัฐในนามเท่านั้น และได้ยอมแพ้ต่อ วังกอน แห่ง โครยอ ที่เกิดใหม่ในปี ค.ศ. 935 ทำให้ราชวงศ์ชิลลาถึงจุดจบ

## การรวมอาณาจักร
ในปีค.ศ. 660 พระเจ้ามุนมูได้สั่งกองทัพให้ทำการโจมตีอาณาจักรแพ็กเจ

## วัฒนธรรม
;พุทธศาสนา
left|thumb|200px|พระพุทธรูปแห่งอาณาจักรรวมชิลลา
;ลัทธิขงจื๊อ

;การพิมพ์ด้วยบล็อกไม้

## เศรษฐกิจ
ในช่วงแรก อาณาจักรชิลลาได้มีการลดภาษีการค้าเกษตรลงหนึ่งในสิบจากเดิมก่อนที่จะทำการรวมกันและกำหนดให้เมืองขึ้นได้ชำระด้วยสินค้าชนิดพิเศษของเมืองนั้น

อาณาจักรรวมชิลลาได้ทำสำมะโนประชากรทางด้านขนาดเมืองและด้านประชากร ตลอดจนม้า วัว รวมทั้งผลิตผลชนิดพิเศษ และได้ทำการบันทึกข้อมูลในมินจงมุนโซ (민정문서) ซึ่งการรายงานมีการจัดทำโดยผู้นำของแต่ละเมือง

## อ้างอิง

หมวดหมู่:อาณาจักรโบราณ
หมวดหมู่:ประวัติศาสตร์เกาหลี
หมวดหมู่:รัฐและดินแดนที่ก่อตั้งในศตวรรษที่ 7
หมวดหมู่:สิ้นสุดในศตวรรษที่ 10
เคซีแอนด์เดอะซันไชน์แบนด์

**เคซีแอนด์เดอะซันไชน์แบนด์** () เป็นวงดนตรีอเมริกัน ก่อตั้งในปี ค.ศ. 1973 ที่ไมอามี รัฐฟลอริดา มีแนวเพลงแบบฟังก์ อาร์แอนด์บีและดิสโก้ มีผลงานเพลงเป็นที่รู้จักกับเพลงดิสโก้อย่าง "That's the Way (I Like It)", "(Shake, Shake, Shake) Shake Your Booty", "I'm Your Boogie Man", "Keep It Comin' Love", "Get Down Tonight", "Give It Up", และ "Please Don't Go" ชื่อวงคำว่าเคซีมาจากนามสกุลของ เคซีย์ (Casey) ส่วน ซันไชน์แบนด์ มาจากบ้านเกิดของเคซีย์ที่อยู่ในฟลอริดา ('The Sunshine State')

หมวดหมู่:กลุ่มดนตรีโซลสัญชาติอเมริกัน
หมวดหมู่:กลุ่มดนตรีริธึมแอนด์บลูส์สัญชาติอเมริกัน
หมวดหมู่:กลุ่มดนตรีแดนซ์สัญชาติอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:กลุ่มดนตรีฟังก์สัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2516
เทศบาลตำบลอ้อมใหญ่

**เทศบาลตำบลอ้อมใหญ่** เป็นเทศบาลแห่งหนึ่งในอำเภอสามพราน จังหวัดนครปฐม

## ประวัติ
กระทรวงมหาดไทยพิจารณาเห็นว่าท้องถิ่นตำบลอ้อมใหญ่และท้องถิ่นบางส่วนของตำบลบ้านใหม่ อำเภอสามพราน จังหวัดนครปฐม มีสภาพอันสมควรยกฐานะเป็นสุขาภิบาล จึงได้มีประกาศกระทรวงมหาดไทยลงวันที่ 3 มีนาคม พ.ศ. 2524 จัดตั้งสุขาภิบาลอ้อมใหญ่ โดยประกาศในราชกิจจานุเบกษา เล่ม 98 ตอนที่ 90 วันที่ 9 มิถุนายน พ.ศ. 2524 และได้รับการจัดตั้งเป็นเทศบาลตำบลตามพระราชบัญญัติเปลี่ยนแปลงฐานะจากสุขาภิบาลเป็นเทศบาล พ.ศ. 2542 เมื่อวันที่ 25 พฤษภาคม พ.ศ. 2542

## ที่ตั้งและอาณาเขต
### ที่ตั้ง
เทศบาลตำบลอ้อมใหญ่มีพื้นที่ประมาณ 12 ตารางกิโลเมตร ประกอบด้วย 2 ตำบล 10 หมู่บ้าน คือ หมู่ที่ 1–8 ตำบลอ้อมใหญ่ และหมู่ที่ 1, 5 ตำบลบ้านใหม่
### อาณาเขต
* **ทิศเหนือ** ติดกับเขตเทศบาลเมืองไร่ขิง (อำเภอสามพราน)
* **ทิศตะวันออก** ติดกับเขตเทศบาลนครอ้อมน้อย (อำเภอกระทุ่มแบน จังหวัดสมุทรสาคร)
* **ทิศตะวันตก** ติดกับเขตองค์การบริหารส่วนตำบลท่าข้าม (อำเภอสามพราน)
* **ทิศใต้** ติดกับเขตองค์การบริหารส่วนตำบลบ้านใหม่  (อำเภอสามพราน)

## ชุมชนในเขตเทศบาล
เทศบาลตำบลอ้อมใหญ่มีทั้งหมด 17 ชุมชน ดังนี้
* ชุมชนอาสาเพื่อนพึ่งพา
* ชุมชนร่วมใจพัฒนา
* ชุมชนวัดคลองอ้อมใหญ่
* ชุมชนหมู่บ้านสุภาพร 4
* ชุมชนพัฒนาท้องถิ่น
* ชุมชนนิศาชล
* ชุมชนสามัคคีธรรม
* ชุมชนเกษตรพัฒนา
* ชุมชนอาสาพัฒนา
* ชุมชนดอนทรายก้าวหน้า
* ชุมชนหมู่บ้านสามพราน
* ชุมชนภูมิสุวรรณวิลล่า
* ชุมชนวัดเทียนดัด
* ชุมชนเทียนดัดวิลเลจ
* ชุมชนบ้านสวนส้ม
* ชุมชนบ้านคลองลัด
* ชุมชนบ้านใหม่

## สถานศึกษาในเขตเทศบาล
### สังกัดเทศบาลตำบลอ้อมใหญ่
#### ประเภทศูนย์เด็กเล็ก
* ศูนย์พัฒนาเด็กเล็กวัดคลองอ้อมใหญ่
* ศูนย์พัฒนาเด็กเล็กดอนทรายก้าวหน้า
*ศูนย์พัฒนาเด็กเล็กตำบลอ้อมใหญ่
#### ประเภทโรงเรียน
* โรงเรียนเทศบาล 1 วัดเทียนดัด (นครผลวิทยาคาร)
* โรงเรียนเทศบาล 2 วัดอ้อมใหญ่ (นครราษฎร์วิทยาคาร)
### สังกัด สพป.นฐ. เขต 2
* โรงเรียนวัดคลองลัดอ้อมใหญ่

## วัดในเขตเทศบาล
วัดในเขตเทศบาลตำบลอ้อมใหญ่ มีทั้งหมด 4 วัด คือ
* วัดอ้อมใหญ่
* วัดคลองอ้อมใหญ่
* วัดเทียนดัด
* วัดสิรินธรเทพรัตนาราม

## อ้างอิง

อ้อมใหญ่
อ้อมใหญ่
เซท โรเกิน

**เซท โรเกิน** (; เกิด 15 เมษายน ค.ศ. 1982) เป็นนักแสดง นักแสดงตลก นักเขียนบทและโปรดิวเซอร์ภาพยนตร์ชาวแคนาดา โรเกินเริ่มอาชีพบันเทิงจากการทำสแตนด์อัปคอเมดี อยู่ 4 ปีในช่วงที่เขาเป็นวัยรุ่น เขาเป็นที่ 2 ในการแข่งขันตลกสมัครเล่นแวนคูเวอร์เมื่อเขาอายุ 16 ปี ขณะที่เขาอาศัยอยู่ในแคนาดาบ้านเกิด เขารับบทสมทบใน *Freaks and Geeks* หลังจากนั้นเขาจึงย้ายมาอยู่ในลอสแอนเจลิสสำหรบบทบาท แต่ *Freaks and Geeks* ก็ถูกยกเลิกไปหลังฤดูการแรก เขายังร่วมใน *Undeclared* ที่ยังจ้างเขาเป็นทีมงานเขียนบทด้วย

เขารับเป็นทีมเขียนบทในฤดูกาลสุดท้ายของ *Da Ali G Show* ที่ทำให้ทีมงานและตัวเขาได้รับการเสนอชื่อเข้าชิงรางวัลเอมมี เขาได้รับคำแนะนำจากผู้กำกับ จัดด์ อแพโทว์ ให้เดินหน้าด้านภาพยนตร์ โรเกินได้รับบทหลักและได้รับเครดิตในฐานะผู้ช่วยโปรดิวเซอร์ ในภาพยนตร์กำกับเรื่องแรกของอแพโทว์ เรื่อง *The 40-Year-Old Virgin* หลังจากได้รับคำชื่นชมในการแสดง ยูนิเวอร์แซลพิกเจอส์ ให้เขาแสดงนำในเรื่องต่อไปในผลงานกำกับของอแพโทว์เรื่อง *Knocked Up*

โรเกินแสดงในภาพยนตร์เรื่อง *Donnie Darko*, *You, Me and Dupree*, *Zack and Miri Make a Porno*,* Fanboys* และ *Observe and Report* และร่วมงานกับผลงานสร้างของอแพโทว์ใน *The 40-Year-Old Virgin*, *Knocked Up*, *Superbad*, *Step Brothers*, *Pineapple Express*, และ *Funny People* เขายังร่วมเขียนและร่วมแสดงใน *Superbad* ภาพยนตร์ตลกกึ่งชีวประวัติที่เคยเป็นหัวข้อข่าวในหลายปีก่อน ร่วมเขียนโดยโรเกินและอีแวน โกลด์เบิร์ก เขายังร่วมเขียนบทให้กับหนังตลกที่อแพโทว์ร่วมสร้าง ใน *Drillbit Taylor* นำแสดงโดยโอเวน วิลสัน เขายังได้ร่วมพากย์เสียงให้ใน *[[เชร็ค 3]]*, *[[ตำนานสไปเดอร์วิก]]*, *[[ฮอร์ตัน กับ โลกจิ๋วมหัศจรรย์]]*, *[[กังฟูแพนด้า จอมยุทธ์พลิกล็อก ช็อคยุทธภพ]]* และ *[[มอนสเตอร์ ปะทะ เอเลี่ยน]]*

## อ้างอิง

หมวดหมู่:นักแสดงแคนาดา
หมวดหมู่:นักแสดงอเมริกัน
หมวดหมู่:นักแสดงตลกอเมริกัน
หมวดหมู่:นักแสดงเด็กชาวแคนาดา
หมวดหมู่:บุคคลจากแวนคูเวอร์
กัส แวน แซงต์

**กัส กรีน แวน แซงต์ จูเนียร์** () เกิดเมื่อวันที่ 24 กรกฎาคม ค.ศ. 1952 เป็นผู้กำกับภาพยนตร์ชาวอเมริกัน นักเขียนบท ช่างถ่ายภาพ นักดนตรีและนักเขียน เขาเคยได้รับการเสนอชื่อเข้าชิงประสบความสำเร็จด้านการกำกับสำหรับภาพยนตร์ในปี 1997 เรื่อง *[[Good Will Hunting]]* และผลงานในปี 2008 เรื่อง *[[Milk (film)|Milk]]* และได้รับรางวัลปาล์มดอร์ ในเทศกาลภาพยนตร์เมืองคานส์ ปี 2003 ในภาพยนตร์เรื่อง *Elephant*

ผลงานภาพยนตร์ในด้านการเขียนและกำกับของเชาอย่างเช่น ภาพยนตร์ดัดแปลงจากบทประพันธ์ของทอม ร็อบบินส์ เรื่อง *Even Cowgirls Get the Blues* และ *My Own Private Idaho* นำแสดงโดยเคียนู รีฟส์และริเวอร์ ฟีนิกซ์ (เดิมทีแวน แซงต์ วางแผนว่าจะกำกับภาพยนตร์ชีวประวัติเกี่ยวกับแอนดี้ วอร์ฮอล แสดงโดยฟีนิกซ์ แต่ก็ยกเลิกไปหลังจากที่ฟีนิกซ์เสียชีวิต)

เขาเขียนบทในภาพยนตร์แรก ๆ ของเขาเอง และยังประพันธ์เรื่อง *Pink* นอกจากนี้ยังมีหนังสือภาพถ่ายของเขาในชื่อ *108 Portraits*

## อ้างอิง

หมวดหมู่:ผู้กำกับภาพยนตร์ชาวอเมริกัน
หมวดหมู่:ชาวอเมริกันเชื้อสายดัตช์
พระเจ้าบุนซอ

**พระเจ้าบุนซอ** (; *ไม่มีข้อมูล*-ค.ศ. 304) เป็นกษัตริย์องค์ที่ 10 แห่งอาณาจักรแพ็กเจหนึ่งในสามราชอาณาจักรเกาหลี ทรงครองราชย์ระหว่าง ค.ศ. 298-304

พระเจ้าบุนซอเป็นพระราชโอรสในพระเจ้าแช็กกเย ทรงเตรียมติดต่อกองทหารของจีนให้มาช่วยลอบสังหารพระบิดาของพระองค์เอง ในค.ศ.304 พระองค์ได้ยึดครองพื้นที่ทางภาคตะวันตกของจีน ตามหนังสือซัมกุกยูซากล่าวว่าพระองค์ถูกลอบสังหารโดยเจ้าเมือง เมืองหนึ่งของจีนโดยการวางยาพิษทำให้พระองค์สวรรคต พระราชโอรสของพระองค์นั้นได้เป็นกษัตริย์แห่งแพ็กเจพระองค์ที่ 12 คือ พระเจ้ากเย 

## พงศาวลี



หมวดหมู่:ราชวงศ์แพ็กเจ
เทศบาลเมืองลัดหลวง

**เทศบาลเมืองลัดหลวง** เป็นเทศบาลเมืองแห่งหนึ่งทางตะวันตกของอำเภอพระประแดง จังหวัดสมุทรปราการ มีพื้นที่ 15.5 ตารางกิโลเมตร ครอบคลุมพื้นที่ 3 ตำบล ได้แก่ ตำบลบางพึ่ง ตำบลบางจาก และตำบลบางครุ

## ประวัติ
เทศบาลเมืองลัดหลวงแต่เดิมมีอาณาเขตครอบคลุมตำบลบางพึ่ง ตำบลบางจาก ตำบลบางครุ ตำบลบางหญ้าแพรก ตำบลบางหัวเสือ และตำบลสำโรงใต้ อำเภอพระประแดง ในครั้งแรกกระทรวงมหาดไทยพิจารณาเห็นว่าพื้นที่หกตำบลดังกล่าวมีสภาพเหมาะควรแก่การเป็นสุขาภิบาลได้ จึงจัดตั้งเป็น **สุขาภิบาลพระประแดง** เมื่อวันที่ 22 สิงหาคม พ.ศ. 2506 ต่อมาในปี พ.ศ. 2535 กระทรวงมหาดไทยได้แยกพื้นที่สุขาภิบาลพระประแดงทางฝั่งตะวันออกของแม่น้ำเจ้าพระยาออกไปจัดตั้งเป็นสุขาภิบาลสำโรงใต้ (ปัจจุบันคือเทศบาลเมืองปู่เจ้าสมิงพราย)

เมื่อวันที่ 24 เมษายน พ.ศ. 2537 สุขาภิบาลพระประแดงได้รับการจัดตั้งเป็น **เทศบาลตำบลลัดหลวง** ต่อมาวันที่ 21 กันยายน พ.ศ. 2545 เทศบาลตำบลลัดหลวงได้รับการเปลี่ยนแปลงฐานะเป็น **เทศบาลเมืองลัดหลวง**

## อาณาเขต
เขตเทศบาลเมืองลัดหลวงมีอาณาเขตติดต่อกับเขตองค์กรปกครองส่วนท้องถิ่นข้างเคียงดังนี้ 
* **ทิศเหนือ** ติดต่อกับกรุงเทพมหานคร
* **ทิศตะวันออก** ติดต่อกับเขตองค์การบริหารส่วนตำบลทรงคนอง เขตเทศบาลเมืองพระประแดง และเขตเทศบาลเมืองปู่เจ้าสมิงพราย (อำเภอพระประแดง)
* **ทิศใต้** ติดต่อกับเขตเทศบาลตำบลพระสมุทรเจดีย์และเขตองค์การบริหารส่วนตำบลในคลองบางปลากด (อำเภอพระสมุทรเจดีย์)
* **ทิศตะวันตก** ติดต่อกับกรุงเทพมหานคร

## ชุมชน
ชุมชนในเขตเทศบาลเมืองลัดหลวงมีทั้งหมด 42 ชุมชน ตำบลบางจาก 9 ชุมชน ตำบลบางครุ 15 ชุมชน และตำบลบางพึ่ง 18 ชุมชน

## อ้างอิง

ลัดหลวง
ลัดหลวง
แฮนสัน (วงดนตรี)

**แฮนสัน** () เป็นวงร็อกแอนด์โรลอเมริกัน ก่อตั้งในทูลซา รัฐโอคลาโฮมา โดย 3 พี่น้อง ไอแซก, เทย์เลอร์ และแซก แฮนสัน พวกเขาเป็นที่รู้จักจากเพลงฮิตในปี ค.ศ. 1997 เพลง "MMMBop" กับค่ายเพลงใหญ่อัลบั้มแรกชุด *Middle of Nowhere* ที่พวกเขายังได้รับการเสนอชื่อเข้าชิงรางวัลแกรมมี่ ทั้ง ๆ ที่พวกเขาประสบความสำเร็จอย่งมาในชุด *Middle of Nowhere* แต่พวกเขาก็ผิดหวังหลังจากการรวมค่ายเพลงที่เขาอยู่ ทำให้ค่ายเมอร์คิวรีหายไป และพวกเขาย้ายมาอยู่กับไอแลนด์เดฟแจมมิวสิกกรุป ที่ต่อมาพวกเขาก็ออกจากค่ายเนื่องจากความขัดแย้งเรื่องการสร้างสรรค์ผลงาน พวกเขามีผลงานเพลงภายใต้สังกัดของตัวเองที่ชื่อ ทรีซีจีเรเคิดส์

## อ้างอิง

หมวดหมู่:กลุ่มดนตรีป็อปสัญชาติอเมริกัน
หมวดหมู่:กลุ่มดนตรีเด็ก
หมวดหมู่:กลุ่มดนตรีที่ก่อตั้งในปี พ.ศ. 2535
หมวดหมู่:วงกลุ่มสามสัญชาติอเมริกัน
หมวดหมู่:กลุ่มดนตรีจากรัฐโอคลาโฮมา
เทศบาลเมืองแก่งคอย

**เทศบาลเมืองแก่งคอย** เป็นเทศบาลเมืองแห่งหนึ่งในอำเภอแก่งคอย จังหวัดสระบุรี ครอบคลุมพื้นที่ตำบลแก่งคอยทั้งตำบล เป็นเมืองที่เก่าแก่แห่งหนึ่งในจังหวัดสระบุรี เป็นเมืองชุมทางรถไฟสายอีสานและมีถนนมิตรภาพตัดผ่าน

## ประวัติ
เทศบาลเมืองแก่งคอยได้รับการยกฐานะตามพระราชกฤษฎีกาจัดตั้งเทศบาลตำบลแก่งคอย จังหวัดสระบุรี พุทธศักราช 2487 ตามประกาศประธานสภาผู้แทนราษฎรลงวันที่ 1 สิงหาคม พุทธศักราช 2487 ตราไว้ ณ วันที่ 19 ธันวาคม พุทธศักราช 2487 และประกาศดังกล่าวลงในราชกิจจานุเบกษา เล่ม 61 ตอนที่ 77 ลงวันที่ 26 ธันวาคม พุทธศักราช 2487 และได้รับการเปลี่ยนแปลงฐานะเป็นเทศบาลเมืองแก่งคอยตามประกาศกระทรวงมหาดไทย ลงวันที่ 26 ธันวาคม 2550 เรื่อง เปลี่ยนแปลงฐานะเทศบาลตำบลแก่งคอย อำเภอแก่งคอย จังหวัดสระบุรี เป็นเทศบาลเมืองแก่งคอย ทั้งนี้ ตั้งแต่วันที่ 1 กุมภาพันธ์ 2551

## ที่ตั้งและอาณาเขต
เทศบาลเมืองแก่งคอยมีพื้นที่ทั้งหมด 4.05 ตารางกิโลเมตร โดยห่างจากตัวเมืองสระบุรีไปทางทิศตะวันออกเฉียงเหนือ ประมาณ 12 กิโลเมตร และห่างจากกรุงเทพมหานครตามทางรถไฟสายตะวันออกเฉียงเหนือ 125 กิโลเมตร และทางรถยนต์ 121 กิโลเมตร

* **ทิศเหนือ** ติดต่อกับลำแม่น้ำป่าสัก ตำบลสองคอน และตำบลเตาปูน อำเภอแก่งคอย
* **ทิศใต้** ติดต่อกับตำบลตาลเดี่ยว อำเภอแก่งคอย
* **ทิศตะวันออก** ติดต่อกับตำบลบ้านป่า อำเภอแก่งคอย
* **ทิศตะวันตก** ติดต่อกับตำบลบ้านแก้ง อำเภอเฉลิมพระเกียรติ และตำบลตลิ่งชัน อำเภอเมืองสระบุรี

## อ้างอิง

## แหล่งข้อมูลอื่น
*เว็บไซต์เทศบาลเมืองแก่งคอย

แก่งคอย
หมวดหมู่:อำเภอแก่งคอย
อีสต์โคสต์ฮิปฮอป

**อีสต์โคสต์ฮิปฮอป** () เป็นรูปแบบหนึ่งของดนตรีฮิปฮอปที่เริ่มและพัฒนาขึ้นในนครนิวยอร์ก สหรัฐอเมริกา ตั้งแต่คริสต์ทศวรรษ 1970 และต้นคริสต์ทศวรรษ 1980 เป็นแนวเพลงที่เกิดขึ้นหลังจากที่มีศิลปินในที่อื่นเกิดขึ้นแตกย่อยเป็นหลากหลายแนวเพลง เพลงอีสต์โคสต์ฮิปฮอปถือเป็นแนวเพลงย่อยแรกของฮิปฮอปที่เกิดขึ้น

## อ้างอิง

หมวดหมู่:ประเภทฮิปฮอป
หมวดหมู่:ฮิปฮอป
เวสต์โคสต์ฮิปฮอป

**เวสต์โคสต์ฮิปฮอป** () เป็นแนวเพลงย่อยฮิปฮอปที่รวมศิลปินหรือดนตรีจากแหล่งกำเนิดทางตะวันตกสุดของสหรัฐอเมริกา ถึงแม้ว่าวัฒนธรรมฮิปฮอปจะมีชื่อว่ามาจากนครนิวยอร์ก แต่ฮิปฮอปก็เกิดขึ้นจากวัฒนธรรมในส่วนอื่นเข้ามาด้วย โดยศิลปินจากทั้งฝั่งตะวันออกและตะวันตกตามลำดับ

แนวเพลงแก๊งสตาแร็ปของเวสต์โคสต์ฮิปฮอป เริ่มมีความโดดเด่นทางสถานีวิทยุและยอดขายในระหว่างช่วงต้นคริสต์ทศวรรษ 1990 โดยสุดยุคทศวรรษ 1990 ดนตรีฮิปฮอปเริ่มหันหลังให้กับดนตรีอีสต์โคสต์ฮิปฮอปและการเติบโตอย่างรวดเร็วของดนตรีเซาเทิร์นฮิปฮอป

เวสต์โคสต์ฮิปฮอปมีความโดดเด่นและเป็นที่รู้จักที่อุดมไปด้วยเพลงฮิปฮอปใต้ดิน โดยเฉพาะในลอสแอนเจลิสและบริเวณแซนแฟรนซิสโกเบย์ ที่เป็นจุดสำคัญ มีศิลปินเวสต์โคสต์ฮิปฮอปใต้ดินหลายคนจะมุ่งเน้นไปที่เทคนิคของเนื้อเพลงมากกว่าการเกาะกระแสตลาด

หมวดหมู่:ดนตรีในคริสต์ทศวรรษ 1980
หมวดหมู่:ดนตรีในคริสต์ทศวรรษ 1990
หมวดหมู่:ดนตรีในคริสต์ทศวรรษ 2000
หมวดหมู่:ดนตรีในคริสต์ทศวรรษ 2010
หมวดหมู่:ประเภทฮิปฮอป
พระเจ้าราดามาที่ 2

**พระเจ้าราดามาที่ 2 แห่งมาดากัสการ์** (23 กันยายน พ.ศ. 2372 – 12 พฤษภาคม พ.ศ. 2406) ทรงเป็นกษัตริย์แห่งอาณาจักรเมรีนาที่ซึ่งครอบคลุมเกาะมาดากัสการ์ พระองค์ทรงครองราชย์ตั้งแต่ พ.ศ. 2404 กระทั่งถูกลอบปลงพระชนม์ใน พ.ศ. 2406

## การอบรมเลี้ยงดู
พระเจ้าราดามาที่ 2 มีพระนามเดิมว่า **เจ้าชายราโกโต** หรือ "ราโกโตเซเฮนอนดราดามา" เป็นพระโอรสตามกฎหมายของสมเด็จพระเจ้าราดามาที่ 1 มหาราชแห่งมาดากัสการ์ เนื่องจากประสูติหลังจากพระองค์สวรรคตไปแล้วมากกว่า 9 เดือน พระมารดาของพระองค์คือสมเด็จพระราชินีนาถรานาวาโลนาที่ 1 แห่งมาดากัสการ์ พระองค์ทรงยอมรับว่าอันเดรียนมิฮาจา นายทหารหนุ่มแห่งกองทัพเมรีนา ผู้เป็นคนรักของพระมารดาเป็นพระบิดาของพระองค์ เมื่อพระมารดาของพระองค์ทรงครองราชสมบัติต่อจากพระเจ้าราดามาที่ 1 พระนางมีพระดำริอนุรักษนิยม พระนางทรงพยายามฟื้นฟูวัฒนธรรมดั้งเดิมของมาดากัสการ์และพยายามขจัดวัฒนธรรมตะวันตก แต่เจ้าชายมีพระดำริสมัยใหม่และทรงต้องการที่จะปฏิรูป ใน พ.ศ. 2400 เกิดการพยายามปฏิวัติล้มราชบัลลังก์พระราชินีนาถรานาวาโลนาโดยฌอง ลาบอร์ด ชาวฝรั่งเศสเพื่อต้องการให้เจ้าชายครองราชสมบัติแต่แผนการปฏิวัติล้มเหลว แต่อย่างไรก็ตามพระองค์ก็ได้ครองราชย์สืบต่อจากหลังจากการเสด็จสวรรคตของพระมารดาใน พ.ศ. 2404

## กฎหมาย
พระเจ้าราดามาที่ 2 ทรงเปิดประเทศอีกครั้งเพื่อสร้างสัมพันธไมตรีกับอังกฤษและฝรั่งเศส สนธิสัญญาลาบอร์ดได้ถูกประกาศขึ้นเพื่อเปิดความเป็นไปได้ทรงธุรกิจที่นักลงทุนฝรั่งเศสจะเข้ามาลงทุน เป็นเหตุให้การสังหารเหล่าคริสเตียนในรัชสมัยพระนางรานาวาโลนาต้องสิ้นสุดลงและเหล่ามิชชันนารีได้กลับเข้ามาในประเทศ พระองค์ทรงเร่งความเร็วที่จะรวมวัฒนธรรมตะวันตกและการถอนสิทธิที่จัดตั้งกำลังในเมรีนาได้ถูกพระองค์ยกเลิกหลังจากกฎหมาย 2 ปี

## การลอบปลงพระชนม์
บางฝ่ายไม่พอใจในการปฏิรูปวัฒนธรรมเมรีนา พระเจ้าราดามาทรงถูกลอบปลงพระชนม์ด้วยการรัดพระศอด้วยผ้าไหม สิ่งที่ตามมาหลังจากสิ้นพระชนม์ มีข่าวลือแพร่ออกไปว่าพระองค์ทรงถูกสังหารโดยทรงพระบรรทม และได้ถูกผู้สังหารนำพระศพไปทิ้ง ด้วยการเสด็จสวรรคตของพระเจ้าราดามาทำให้ต่อจากนี้ราชบัลลังก์เมรีนาขาดเสถียรภาพและไม่มั่งคง ซึ่งตามด้วยการที่บัลลังก์ต้องถูกควบคุมโดยเหล่าขุนนาง โดยเฉพาะไรนิไลอาริโวนี นายกรัฐมนตรีผู้ซึ่งสมรสกับพระราชินีนาถทั้ง 3 พระองค์ต่อจากนี้ ผู้สืบราชบัลลังก์ต่อจากพระเจ้าราดามาคือ สมเด็จพระราชินีนาถราซอเฮอรินาแห่งมาดากัสการ์พระอัครมเหสี และต่อจากนี้คือ สมเด็จพระราชินีนาถรานาวาโลนาที่ 2 แห่งมาดากัสการ์ผู้เป็นหนึ่งในพระมเหสีของพระองค์

## อ้างอิง
* http://en.wikipedia.org/wiki/Radama_II_of_Madagascar
* *A History of Madagascar, by Mervyn Brown *

ร
ร
หมวดหมู่:พระราชโอรสในสมเด็จพระราชินีนาถ
สิชล

**สิชล** อาจหมายถึง
* อำเภอสิชล จังหวัดนครศรีธรรมราช
* เทศบาลตำบลสิชล
* องค์การบริหารส่วนตำบลสิชล
* สิชล (วงดนตรี) กลุ่มดนตรีสัญชาติไทย มีเพลงดัง เช่น รักลืม
* สิชล (เพลง) เพลงโดย ดิอิมพอสซิเบิล
วงเวียนกลับรถจักร

[thumb|upright=200px|วงเวียนกลับรถจักรที่ John Street Roundhouse ซึ่งปัจจุบันเป็นส่วนหนึ่งของ Roundhouse Park ในโตรอนโต ประเทศแคนาดา มองจาก [ซีเอ็นทาวเวอร์ เมื่อกันยายน 2012]]
thumb|250px|วงเวียนกลับรถจักรที่สถานีชุมทางหาดใหญ่ เลิกใช้งานแล้ว
**วงเวียนกลับรถจักร** เป็นอุปกรณ์ที่ใช้เพื่อกลับทิศรถจักร โดยเฉพาะรถจักรไอน้ำและรถจักรดีเซลไฟฟ้าบางรุ่น (จนถึงรุ่น Davenport 500 / 1000) ซึ่งมีห้องขับเพียงด้านเดียว
## ดูเพิ่ม
สามเหลี่ยมกลับรถจักร

หมวดหมู่:รถไฟ
หมวดหมู่:โครงสร้างพื้นฐานทางรถไฟ
การปรับอุณหภูมิกาย

thumb|right|260px|สุนัขหอบเพื่อปรับอุณภูมิของร่างกาย
**การปรับอุณหภูมิกาย** () คือความสามารถของสิ่งมีชีวิตในการรักษาระดับอุณหภูมิปกติของร่างกายให้อยู่ในช่วงที่ต้องการได้ แม้ว่าอุณหภูมิของสิ่งแวดล้อมจะแตกต่างจากช่วงที่ต้องการเป็นอันมาก กระบวนการนี้เป็นด้านหนึ่งของการรักษาความสมดุลของร่างกาย (Homeostasis) ซึ่งเป็นกระบวนการของการสร้างดุลภาพระหว่างสถานภาพภายในร่างกายและสถานภาพของสิ่งแวดล้อมภายนอก (การศึกษากระบวนการที่ว่านี้ในสัตวศาสตร์เรียกว่า “นิเวศสรีรวิทยา” (ecophysiology)) ถ้าร่างกายไม่สามารถรักษาอุณหภูมิปกติของร่างกายได้ และอุณหภูมิของร่างกายสูงขึ้นอย่างผิดปกติก็จะทำให้เกิดอาการที่เรียกว่า ภาวะอุณหภูมิร่างกายสูง (hyperthermia) ในทางตรงกันข้ามถ้าอุณหภูมิของร่างกายลดต่ำลงกว่าอุณหภูมิปกติของร่างกายอย่างผิดปกติก็จะทำให้เกิดอาการที่เรียกว่า ภาวะอุณหภูมิร่างกายต่ำ (hypothermia)

ขณะที่สิ่งมีชีวิตที่ปรับอุณภูมิของร่างกายเป็นสิ่งมีชีวิตที่รักษาแกนอุณหภูมิของร่างกายภายในช่วงที่ต้องการ การปรับอุณหภูมิของร่างกายอีกแบบหนึ่งคือ “การปรับอุณหภูมิของร่างกายตามสิ่งแวดล้อม” (thermoconformer) เป็นการปรับเปลี่ยนอุณหภูมิของร่างกายตามความเปลี่ยนแปลงของอุณหภูมิภายนอกของร่างกาย

ข้อมูลเกี่ยวกับอุณหภูมิของสัตว์ไม่เป็นที่ทราบจนกระทั่งเทอร์มอมิเตอร์ได้รับการประดิษฐ์ขึ้น และทำให้พบว่าส่วนต่างๆ ของร่างกายสร้างและสูญเสียความร้อนต่างกันไปเป็นอันมาก แม้ว่าโดยทั่วไปแล้วระบบการหมุนเวียนของกระแสโลหิตจะช่วยรักษาอุณภูมิเฉลี่ยภายในร่างกายอยู่บ้าง ฉะนั้นการระบุว่าส่วนใดของร่างกายที่สะท้อนอุณภูมิของอวัยวะภายในได้อย่างใกล้เคียงที่สุดจึงเป็นสิ่งสำคัญ โดยทั่วไปแล้ว ทวารหนักถือกันว่าเป็นตำแหน่งที่สะท้อนอุณภูมิของอวัยวะภายในได้อย่างใกล้เคียงที่สุด หรือในบางกรณีของเพศหรือสปีชีส์ก็อาจจะเป็นภายในช่องคลอด, มดลูก หรือ กระเพาะปัสสาวะ

บางครั้งอุณหภูมิของปัสสาวะขณะที่ออกจากท่อปัสสาวะก็อาจจะใช้เป็นเครื่องวัด แต่การวัดอุณหภูมิของร่างกายส่วนใหญ่จะทำจากปาก, รักแร้, หู หรือ ขาหนีบ

## อ้างอิง

* *Handbook of Physiology*, Kirkes, (Philadelphia, 1907)
* Simpson, S. & Galbraith, J.J. (1905) Observations on the normal temperatures of the monkey and its diurnal variation, and on the effects of changes in the daily routine on this variation. Transactions of the Royal Society of Edinburgh 45: 65-104.
* Weldon Owen Pty Ltd. (1993). *Encyclopedia of animals - Mammals, Birds, Reptiles, Amphibians.* Reader's Digest Association, Inc. Pages 567-568. ISBN 1875137491.

## แหล่งข้อมูลอื่น
* 

หมวดหมู่:ระบบชีวภาพ
หมวดหมู่:การถ่ายเทความร้อน
ไมโยโกลบิน

thumb|right|260px|ภาพสามมิติของไมโยโกลบิน
**ไมโอโกลบิน** () หรือไมโอโกลบิน คือโปรตีนของกรดอะมิโน 153 ตัว ที่ประกอบด้วยฮีม (heme) -- พอร์ไฟลีนที่มีเหล็ก -- ของprosthetic groupตรงกลางรอบapoprotein  

หมวดหมู่:โมเลกุลชีวภาพ
หมวดหมู่:ชีวเคมี
หมวดหมู่:โปรตีน
ภาวะผิวเผือก

[thumb|220px|ลิงเผือกใน[สวนสัตว์พาต้า]]

**ภาวะผิวเผือก** () เป็นภาวะสีผิวซีดจางกว่าผิวหนังปกติข้างเคียง (hypopigmentation) ชนิดหนึ่ง คำว่า "albinism" มาจากภาษาละตินว่า *albus* แปลว่า *ขาว* หมายถึง ภาวะที่ผิวสีซีดขาว เป็นความผิดปกติแต่กำเนิด และทำให้บางส่วนของร่างกายหรือทั้งหมดขาดสีจากเมลานิน เช่นในบริเวณตา ผิวหนัง และผม หรือบางครั้งเพียงแต่ที่ตา

ภาวะผิวเผือกเกิดจากการได้รับยีนด้อย ภาวะที่ว่านี้มีผลต่อสัตว์เลี้ยงลูกด้วยนมที่รวมทั้งมนุษย์, ปลา, นก, สัตว์เลื้อยคลาน และ สัตว์สะเทินน้ำสะเทินบก ศัพท์ที่ใช้เรียกกันโดยทั่วไปของภาวะที่ว่านี้คือ “albino” ที่บางครั้งนำมาใช้ในเชิงดูหมิ่น “albino” จึงเลี่ยงมาเป็นการใช้วลีเช่น “albinistic person” หรือ “person with albinism” (ผู้มีภาวะผิวเผือก) แทน

## สัตว์อื่น
สำหรับสัตว์ที่มีภาวะผิวเผือก จะมีความอ่อนแอกว่าสัตว์ลักษณะธรรมดาตามปกติ รวมถึงตกเป็นเหยื่อหรือเป้าโจมตีได้ง่ายกว่าเนื่องจากสีที่ขาวเห็นได้ชัดเจน ในความเชื่อแต่โบราณของคนไทย หากสัตว์เผือกปรากฏขึ้น ณ ที่ใด จะนำมาซึ่งความเป็นมงคลแก่ผู้พบเห็นหรือเจ้าของพื้นที่ ในแวดวงสัตว์เลี้ยง สัตว์ที่มีภาวะผิวเผือกจะมีราคาซื้อขายแพงกว่าสัตว์ที่มีลักษณะปกติ

## อ้างอิง

* "Albinism" , by Dr. Raymond E. Boissy, Dr. James J. Nordlund, et al., at eMedicine, 22 August 2005; retrieved 31 March 2007

หมวดหมู่:ความผิดปกติแต่กำเนิด
มหาวิทยาลัยเทคโนโลยีราชมงคลตะวันออก วิทยาเขตจันทบุรี

**มหาวิทยาลัยเทคโนโลยีราชมงคลตะวันออก วิทยาเขตจันทบุรี** (อังกฤษ: Rajamangala University of Technology Tawan-ok : Chantaburi Campus) เป็นมหาวิทยาลัยด้านวิทยาศาสตร์และ เทคโนโลยี ที่ตั้งอยู่ที่หมู่ที่ 10 ตำบลพลวง อำเภอเขาคิชฌกูฏ จังหวัดจันทบุรี อยู่ติดกับอุทยานแห่งชาติเขาคิชฌกูฏ และค่ายลูกเสือจังหวัดจันทบุรี มีพื้นที่ 1,567 ไร่เศษ

## ประวัติ

มหาวิทยาลัยเทคโนโลยีราชมงคลตะวันออก วิทยาเขตจันทบุรี เดิมเป็นโรงเรียนเกษตรกรรมจันทบุรี ที่จัดขึ้นในปีงบประมาณ พ.ศ. 2507 เปิดสอนวิชาชีพเกษตรกรรมในระดับประโยคมัธยมศึกษาตอนปลายสายอาชีพ ต่อมาในปีการศึกษา 2517 ขยายระดับการศึกษาเปิดสอนในระดับวิชาชีพชั้นสูง และยกฐานะเป็นวิทยาลัยเกษตรกรรมจันทบุรี ตั้งแต่วันที่ 29 พฤษภาคม พ.ศ. 2517 จากนั้นได้โอนกิจกรรมบริหารบางส่วนของกรมอาชีวศึกษา ไปสังกัดวิทยาลัยเทคโนโลยีและอาชีวศึกษา ได้เปลี่ยนชื่อจากวิทยาลัยเกษตรกรรมจันทบุรี เป็นวิทยาเขตจันทบุรี 

ต่อมาในปี พ.ศ. 2532 ได้ยกฐานะเป็นสถาบันเทคโนโลยีราชมงคล วิทยาเขตจันทบุรี จนในปี พ.ศ. 2548 ได้รับยกฐานะเป็นมหาวิทยาลัยเทคโนโลยีราชมงคลตะวันออก วิทยาเขตจันทบุรี

## คณะ
มหาวิทยาลัยเทคโนโลยีราชมงคลตะวันออก วิทยาเขตจันทบุรี มีคณะที่ตั้งอยู่ในวิทยาเขต จำนวน 2 คณะ คือ คณะเทคโนโลยีสังคม และคณะเทคโนโลยีอุตสาหกรรมการเกษตร 

อยู่ระหว่างการจัดตั้ง 1 คณะ คือ คณะวิศวกรรมศาสตร์บูรณาการและเทคโนโลยี วิทยาเขตจันทบุรี

## อ้างอิง

จันทบุรี
หมวดหมู่:สถาบันอุดมศึกษาในจังหวัดจันทบุรี
สถานะการอนุรักษ์

**สถานะการอนุรักษ์** () คือการจัดระดับความเสี่ยงของสิ่งมีชีวิตที่จะทำให้เกิดการสูญพันธุ์ในปัจจุบันและในอนาคตที่ไม่ไกลจากนี้ การจัดระดับอนุรักษ์ใช้กฎเกณฑ์ในการพิจารณาหลายข้อ มิใช่แต่เพียงจำนวนประชากรที่ยังคงเหลือ แต่การเพิ่มหรือลดจำนวนประชากรในช่วงเวลา, อัตราความสำเร็จในการแพร่พันธุ์, สิ่งที่เป็นภัยต่อชนิด (สปีชีส์) และอื่น ๆ

สถานะการอนุรักษ์ตามบัญชีแดงไอยูซีเอ็นแบ่งได้อย่างกว้าง ๆ เป็น
* สูญพันธุ์ ()
* สูญพันธุ์ในธรรมชาติ ()
* ใกล้สูญพันธุ์ขั้นวิกฤต ()
* ใกล้สูญพันธุ์ ()
* เปราะบางต่อการสูญพันธุ์ ()
* ใกล้ถูกคุกคาม ()
* ขึ้นกับการอนุรักษ์ ()
* นอกเกณฑ์สูญพันธุ์ ()

## ดูเพิ่ม
* องค์การระหว่างประเทศเพื่อการอนุรักษ์ธรรมชาติ (ไอยูซีเอ็น)

หมวดหมู่:กฎหมายสิ่งแวดล้อม
หมวดหมู่:สิ่งมีชีวิต
หมวดหมู่:การอนุรักษ์
รายชื่อตอนนารูโตะ นินจาจอมคาถา

[thumb|ปกดีวีดี นารูโตะ นินจาจอมคาถา วอลลุม 1 ลิขสิทธิ์โดย [โรส มีเดีย แอนด์ เอ็นเตอร์เทนเมนท์|โรส ]]

นารูโตะ หรือในไทยใช้ชื่อว่า “นารูโตะ นินจาจอมคาถา” ออกอากาศครั้งแรกทางสถานีโทรทัศน์ ทีวีโตเกียว ตั้งแต่ 3 ตุลาคม พ.ศ. 2545 – 8 กุมภาพันธ์ พ.ศ. 2550 และต่อด้วยภาคที่ 2 ในชื่อว่า  “นารูโตะ ตำนานวายุสลาตัน”

ในประเทศไทย "นารูโตะ นินจาจอมคาถา" เป็นลิขสิทธิ์ของ โรส วิดีโอ และเคยออกฉายทาง สถานีโทรทัศน์ไอทีวี (ไทยพีบีเอส ในปัจจุบัน) และมีภาคมูฟวี่ (Movie) 3 ภาค โดยปัจจุบันมีการฉายฉบับเสียงพากย์ภาษาไทยทาง ช่อง 5 และมีการฉายฉบับเสียงพากย์ภาษาไทย - อังกฤษผ่านทางช่องการ์ตูนเน็ตเวิร์ก (ทรูวิชั่นส์ ช่อง 52) โดยจะเรียกชื่อเรื่องว่า นารูโตะ และใช้ทีมพากย์ภาษาไทยของทาง การ์ตูนเน็ตเวิร์ก เอง (ทีมพากษ์คนละชุดกับโรส วิดีโอ)

### First Stage
#### การเริ่มต้น

#### แคว้นนามิโนะคุนิ

#### การทดสอบจูนิน

### Second Stage
#### การทดสอบจูนิน (ต่อ)

#### โคโนฮะถูกจู่โจม

#### การออกค้นหาซึนาเดะ

#### แคว้นชาโนะคุนิ
*(ตอนพิเศษ)

### Third Stage
#### แคว้นชาโนะคุนิ (ต่อ)
*(ตอนพิเศษ)

#### นำตัวซาสึเกะกลับมา

#### ช่วงแรกของเนื้อเรื่องพิเศษ
*(ตอนพิเศษ)

### Fourth Stage
#### ช่วงที่สองของเนื้อเรื่องพิเศษ
*(ตอนพิเศษ)

### Fifth Stage
#### ช่วงที่สามของเนื้อเรื่องพิเศษ
*(ตอนพิเศษ)

## เพลงประกอบ
### เพลงเปิด
# เพลง R★O★C★K★S ร้องโดย Hound Dog (ตอนที่ 1-25)
# เพลง Far Away ร้องโดย Asian Kung-Fu Generation (ตอนที่ 26-53)
# เพลง Turning Sadness Into Kindness ร้องโดย little by little (ตอนที่ 54-77)
# เพลง GO!!! ร้องโดย FLOW (ตอนที่ 78-103)
# เพลง Rhapsody of Youth ร้องโดย Sambomaster (ตอนที่ 104-128)
# เพลง No Boy, No Cry ร้องโดย Stance Punks (ตอนที่ 129-153)
# เพลง Wind and Waves Satellite ร้องโดย Snowkel (ตอนที่ 154-178)
# เพลง Re:member ร้องโดย FLOW (ตอนที่ 179-202)
# เพลง Swaying ร้องโดย Miyuna (ตอนที่ 203-220)

### เพลงปิด
# เพลง Wind ร้องโดย Akeboshi (ตอนที่ 1-25)
# เพลง Harmonia ร้องโดย Rythem (ตอนที่ 26-51)
# เพลง Viva★Rock-Japanese Side ร้องโดย ORANGE RANGE (ตอนที่ 52-64)
# เพลง ALIVE ร้องโดย Raiko (ตอนที่ 65-77)
# เพลง Many Times Before ร้องโดย ザ・マスミサイル (ตอนที่ 78-89)
# เพลง Meteor ร้องโดย TiA (ตอนที่ 90-103)
# เพลง Mountain-a-Go Go-Two ร้องโดย Captain Straydum (ตอนที่ 104-115)
# เพลง The First Time I Spoke With You ร้องโดย GaGaGa SP (ตอนที่ 116-128)
# เพลง Lost Words ร้องโดย No Regret Life (ตอนที่ 129-141)
# เพลง Speed ร้องโดย Analogue Fish (ตอนที่ 142-153)
# เพลง Because You are With Me ร้องโดย AMADORI (ตอนที่ 154-165)
# เพลง Parade ร้องโดย CHABA (ตอนที่ 166-178)
# เพลง Yellow Moon ร้องโดย Akeboshi (ตอนที่ 179-191)
# เพลง Pinocchio ร้องโดย Ore Ska Band (ตอนที่ 192-202)
# เพลง Scenario ร้องโดย SABOTEN (ตอนที่ 203-220)

## อ้างอิง
*นารูโตะ นินจาจอมคาถา DVD Vol 1-68 (ลิขสิทธิ์ โรส วิดีโอ)
*Boomerangshop.com

หมวดหมู่:รายชื่อตอนนารูโตะ